stanford-oval/wikipedia huggingface dataset:
בו שאנג
הערות שוליים

1 2 3 4 5 6  Taylor & Choy 2005, p. 642.
1 2 3  Huang 1997, p. 203.
↑  Yang 2003, p. 72.
↑  Peng He 2014. p.68. Chinese Lawmaking: From Non-communicative to Communicative. https://books.google.com/books?id=MXDABAAAQBAJ&pg=PA68
1 2 3 4  Legge 2009, p. 117.
1 2  Han 2010, pp. 4605–6.
1 2  Wu Xiaoyun. "Bu Shang" (בסינית). Taipei Confucian Temple. אורכב מ-המקור ב-2014-11-11. נבדק ב-10 בנובמבר 2014. {{cite web}}:  (עזרה)
↑  H.S. Brunnert; V.V. Hagelstrom (15 באפריל 2013). Present Day Political Organization of China. Routledge. pp. 494–. ISBN 978-1-135-79795-9. {{cite book}}:  (עזרה)
בית כנסת בית תנחום

| --- | --- |

 מידע כללי
 סוג:  בית כנסת 
 מיקום:  טירת כרמל 
 מדינה:  ישראל 
 קואורדינטות:  32°45′18″N 34°58′13″E﻿ / ﻿32.7549726°N 34.9702642°E﻿ / 32.7549726; 34.9702642
 he
 
בית הכנסת המרכזי לעולי קווקז - בית תנחום בטירת כרמל, הידוע אף בכינוי "בית הכנסת הקווקזי בטירת כרמל", נמצא ברחוב הכלניות 4 בעיר. בית כנסת זה הפך מאז היווסדו לאתר תיירות מרכזי באזור חוף הכרמל, בזכות עושר הפרטים והפאר שבו נבנה ועוצב.
היסטוריה

בית הכנסת נבנה בתחילת המאה ה-21, בזכות יוזמתו של הרב יהודה יעקובוב, רב קהילת יוצאי קווקז, ותרומה של כ-2 מיליון דולר של האחים זאור ואקיף גיללוב (גורשומוב), מעשירי מוסקבה, בני העדה הקווקזית. בית הכנסת נקרא על שם אביהם תנחום אשר נרצח במוסקבה בשנת 1997. בשנת 2004 נרצח זאור גיללוב ואף שמו הונצח בבית הכנסת.
בית הכנסת בית תנחום נבנה בתוך שנה אחת בלבד, ונחנך בחודש מרץ 2003 בטקס הכנסת ספר תורה בנוכחות התורמים, הרב הראשי לישראל אליהו בקשי דורון, והרב פנחס גולדשמידט הרב הראשי למוסקבה, וכ-1300 משתתפים. כרב בית הכנסת משמש הרב יהודה יעקובוב.
מבנה בית הכנסת

מבנה בית הכנסת במבט-על קצת מזכיר את מבנה בית המקדש. המבנה מחופה באבן ירושלמית, עמודי המבנה ורבות מרצפותיו מכוסות בעבודות פסיפס. מתחם בית תנחום מכיל את אולם בית הכנסת, חדר הרצאות המשמש לתלמוד תורה וכנסים, מקווה טהרה לגברים הכולל גם סאונה וכן מוזיאון ליהדות קווקז ובו מוצגים דגמי בתי כנסת עתיקים מן הקווקז, תמונות רבני הקהילה לאורך הדורות, תשמישי קדושה ושטיחים קווקזיים. במבנה בית הכנסת פרטי עיצוב וריהוט רבים הקודמים לבניית בית הכנסת, זאת להבדיל מבניה מסורתית בה פרטי העיצוב של המבנה נבנים לאחר שמושלם המבנה עצמו. כך למשל הותאם המבנה למידותיהן של דלתות המבנה וחלונות הויטראז' שבו. רבים מפרטי העיצוב בבית הכנסת נוצרו במדינות שונות והובאו לישראל. תיבת שליח הציבור המוגבהת נמצאת במרכז האולם מתחת לכיפת בית הכנסת.
חלון חיצוני
דלת הכניסה הראשית
כיפת בית הכנסת מתוך האולם
כותל המזרח בבית הכנסת
הערות שוליים

↑  ‘Mountain Jewish’ leader killed in Moscow. JTA, March 7, 2004
| --- | --- |
בקרת זהויות :  NLI: 987007412281605171  VIAF: 2350153239459229450004   WorldCat (עם VIAF): 2350153239459229450004
אשף מצרי

| אשף מצרי |
| --- | --- |

מצב שימור
 conservation status: least concern ללא חשש (LC)‏
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: יונקים
סדרה:: עטלפים
תת־סדרה:: עטלפים קטנים
משפחה:: אשפיים
סוג:: אשף
מין:: אשף מצרי
שם מדעי
 Tadarida aegyptiaca ‏סנט-אילר, 1818

אשף מצרי (שם מדעי: Tadarida aegyptiaca) הוא מין של עטלף ממשפחת האשפיים.
תיאור

לאשף המצרי, פרווה דחוסה בצבע חום-אפרפר בגוונים כהים יותר בראש ובגב, ובהירים יותר בחלק הקדמי, בעיקר סביב הצוואר. הכנפיים צרות ומחודדות עם קרומים חומים-בהירים שקופים למחצה.
לאשף המצרי יש זנב קצר הבולט מעבר לקרום המחבר את הכנפיים. האוזניים גדולות (18–23 מילימטר) סמוכות זו לזו בקצה הראש, פונות קדימה, וצורתן מעוגלת. הפנים דמויות בולדוג ומקומטות. אורך הגוף עם הראש 6–8 סנטימטרים, וגפי הכנף באורך כ-5 סנטימטרים.
משקל הזכר 11–20 גרם (בממוצע 15.8 גרם). הנקבות גדולות יותר, ומשקלן 13.8–20.5 גרם (בממוצע 16.3 גרם).
תפוצה ובית גידול

לאשף המצרי תפוצה רחבה. הוא חי באפריקה (מלבד האזורים הצפון-מערביים) ובחצי האי ערב, בדרום אסיה ובמזרח עד בנגלדש וסרי לנקה.
האשף המצרי נפוץ במגוון רחב של בתי גידול, מהסוואנות הצחיחות ועד לרמות הלחות, כל עוד יש נגישות למים, שמהווים גם מוקד משיכה לחרקים, מזונו של האשף. העטלפים מבכרים צוקים ומערות למנוחת היום, אך גם מבנים מעשי ידי אדם, כמו בניינים ישנים משמשים להם ללינה.
התנהגות

האשף המצרי, כרוב העטלפים, הוא חיה לילית. האשף נח ביום במושבות המונות בין 3 לאלפי פרטים. הוא מעופף מהיר, ובחיפוש המזון הלילי עשוי לעבור על פני שטחים פתוחים נרחבים. החרקים נטרפים מהאוויר או מעל פני האדמה, וכוללים חיפושיות, זחלים, זבובים, עשים, עכבישים, טרמיטים, אלטות וצרעות.
תנועתו של האשף המצרי על הקרקע מגושמת פחות משל עטלפים אחרים, והוא עשוי להתרוצץ על הקרקע בקלות יחסית. למקומות הלינה יש ריח חזק, ומשערים שלריח יש חשיבות באינטראקציה החברתית ובזיהוי מקומות הלינה.
הנקבות ממליטות גור אחד בשנה, לרוב בקיץ, וההיריון אורך 4 חודשים.
טקסונומיה

השוואת רצפי גנום מצביעה על כך שהעטלף הקרוב ביותר לאשף המצרי הוא העטלף השחור-אדום (Chaerephon jobimena (אנ')) ממדגסקר. שני מינים אלה יחד עם האשף המקסיקני מהווים קבוצה בת 9.8 מיליון שנים לפי ההשערה.
הערות שוליים

↑  אשף מצרי באתר הרשימה האדומה של IUCN
1 2 3 4 5  "Egyptian free-tailed bat (Tadarida aegyptiaca)". Wildscreen Arkive. WIldscreen. אורכב מ-המקור ב-2016-11-17. נבדק ב-2016-11-16.
↑  Thomas Eiting,Tadarida aegyptiaca Egyptian free-tailed bat, Animal Diversity Web
↑  Lamb, J. M.; Ralph, T. M. C.; Naidoo, T.; Taylor, P. J.; Ratrimomanarivo, F.; Stanley, W. T.; Goodman, S. M. (ביוני 2011). "Toward a Molecular Phylogeny for the Molossidae (Chiroptera) of the Afro-Malagasy Region". Acta Chiropterologica. 13 (1): 1–16. doi:10.3161/150811011X578589. {{cite journal}}:  (עזרה)
בית באראתיאון

סמל בית באראתיאון
בית באראתיאון (באנגלית: Baratheon) היא שושלת בדיונית בסדרת הספרים "שיר של אש ושל קרח" שכתב ג'ורג' ר. ר. מרטין.
היסטוריה > מקור הבית

בית באראתיאון הוא הצעיר מבתי המלוכה בשבע הממלכות, אשר זכה למעמדו כאשר הלורד אוריז באראתיאון, אחד ממצביאיו הגדולים של אאיגון "הכובש" טארגאריין ולימים יד ימינו, הביס את מלך הסופה מבית דונארדון וכבש את מעוזם, קץ-סופה. השמועה שהייתה נפוצה ברחבי ווסטרוז הייתה כי אוריז, מייסד הבית, היה בעצמו ממזר מבית טארגאריין. לאחר שהביס את מלך הסופה הקודם, אימץ את סמלו של בית דונארדון, האייל המוכתר, ואת מימרתם "שלנו הוא הזעם" ("Ours is the Fury"), והפך ללורד הראשון של קץ-סופה תחת שלטון הטארגאריינים.
היסטוריה > תחת שלטון הטארגאריינים

לאחר מלחמות הכיבוש, מינה אאיגון את אוריז ליד ימינו. בני באראתיאון המשיכו להוות משענת יציבה עבור הטארגאריינים, ואחד מבניו של אוריז, סר ריימונט באראתיאון, היה חבר במשמר המלך תחת המלך אאיניז הראשון, ונהרג כאשר הגן בגופו על המלך במהלך התקוממות "הרעים האמיצים", כאשר אלו ניסו לרצוח אותו בשנתו.
במהלך מלחמת "מחול הדרקונים" (129-131 א"ה) תמך ראש הבית, לורד בורוז באראתיאון, בסיעת ה"ירוקים" בראשות אאיגון השני, למרות הבטחת אביו, לורד בורמונד, כי יתמוך בסיעת ה"שחורים" של ראינירה טארגאריין, אחותו למחצה של אאיגון. לקראת סוף המלחמה, עזר בורוז לאאיגון השני לכבוש מחדש את מעלה-מלך עבור אאיגון.
בשנת 237 א"ה, בתו של לורד הסופה ליונל באראתיאון, התארסה לנסיך דאנקן טארגאריין, בנו של המלך אאיגון החמישי, אך זה ביטל את האירוסין כאשר נשא לאישה את ג'ני מאולדסטונס. ביטול האירוסין הרגיז מאוד את הלורד ליונל, אשר הכריז על עצמאות מכס הברזל ומינה את עצמו למלך הסופה. המרד דוכא במהירות, כאשר ליונל הובס בדו-קרב על ידי סר ליונל "הגבוה", הלורד המפקד של משמר המלך. על מנת לפצות את הבאראתיאונים, אאיגון הבטיח כי בתו, הנסיכה ראהיליה, תינשא ליורשו של לורד ליונל, אורמונד. מנישואין אלו נולד סטפון באראתיאון, אביהם של רוברט, סטאניס ורנלי.
היסטוריה > המרד בבית טארגאריין

נאמר כי דרישתם של בני באראתיאון לכתר התחזקה בעקבות העובדה כי סבתם של רוברט, סטאניס ורנלי היא ראהיליה טארגאריין, אשר, כפי שצוין לעיל, התחתנה עם יורש קץ-סופה. ניצנים ראשונים למרד הופיעו כבר בשנת 282 א"ה, בעקבות היעלמותה של ליאנה סטארק, אחותו של לורד אדארד "נד" סטארק מווינטרפל, לה היה מאורס רוברט. החשד נפל על ראיגאר טארגאריין שבטורניר בו זכה העניק לה את הכבוד להיות "מלכת היופי והאהבה" שלו, כאשר הוא פוסח על אשתו. בראנדון, אחיה הבכור של ליאנה, רכב אל מעלה-מלך על מנת להחזירה, אך הוצא להורג יחד עם אביו, ריקארד סטארק, על ידי אביו של ראיגאר, המלך אאיריז השני. אאיריז קטל אותם באכזריות רבה תוך כדי שהוא צולה באש-פרא את ריקארד, מכריח את בראנדון לצפות בזוועה, וחונק אותו למוות בעזרת מכשיר עינויים טירושי.
כיוון שרוברט שהה באותה העת בבקעה, מעוזו של לורד ג'ון ארין, ביחד עם נד סטארק, דרש אאיריז מג'ון ארין את ראשיהם של רוברט ונד. ג'ון ארין, שבע די והותר מאכזריותו של המלך, סרב, וצעד זה הוביל לפרוץ המרד שלימים ייקרא "המרד של רוברט". כפי שניתן להבין, רוברט שיחק תפקיד משמעותי במרד, ואף קטל במו ידיו את הנסיך ראיגאר בשלב מוקדם יחסית של המלחמה, במהלך "הקרב על הקלשון". בכך הסתיימה לה תקופה בת מעל ל-300 שנים בה משלו הטארגאריינים בשבע הממלכות, כאשר רוברט באראתיאון התיישב על כס הברזל תחת השם רוברט הראשון.
היסטוריה > בין המרד של רוברט לאירועי "משחקי הכס"

המרד, שהביא לנפילת בית טארגאריין כבית מלוכה ולמעשה כמעט והעלים את נוכחותו מווסטרוז, הביא לידי בית באראתיאון נכסים רבים אשר היו שייכים לטארגאריינים לפני כן, ביניהם מעוזם העתיק בווסטרוז, טירת דרגונסטון. עקב כך הוחלט לחלק את הבית לשלושה ענפים:
בית באראתיאון ממעלה-מלך - בראשות המלך רוברט הראשון, המלך על כס הברזל.
בית באראתיאון מדרגונסטון - בראשות לורד סטאניס באראתיאון, אחיו הצעיר של רוברט.
בית באראתיאון מקץ-סופה - בראשות לורד רנלי באראתיאון, אחיהם הצעיר של רוברט וסטאניס.
רוברט מינה את שני אחיו לתפקידים בכירים בחצר המלכות, ואת חברו לנשק, ג'ון ארין, ליד ימינו.
במהלך המרד של באלון גרייג'וי, בה איי הברזל הכריזו על עצמאות, דיכאו שלושת האחים, בסיוע בני סטארק מווינטרפל, את המרד, וצי הברזל של באלון הובס על ידי הצי של סטאניס, שמונה לאדון הספינות בחצרו של רוברט.
דמויות בולטות בבית באראתיאון במהלך אירועי סדרת הספרים > רוברט באראתיאון > משפחתו

רוברט באראתיאון זכה בכס הברזל, סרסיי לאניסטר הומלכה למלכה ואחיה, ג'יימי לאניסטר, קוטל המלך הקודם מבית טארגאריין, נשאר במשמר המלך. לרוברט וסרסיי נולדים שלושה ילדים: הנסיך ג'ופרי, הנסיכה מירסלה והנסיך טומן. נד סטארק (וג'ון ארין לפניו) מגלה כי רוברט אינו אביהם וכי הם ילדיו של אחיה התאום של סרסיי, ג'יימי, מגילוי עריות.
דמויות בולטות בבית באראתיאון במהלך אירועי סדרת הספרים > רוברט באראתיאון > מותו

בעקבות הגילוי שרוברט אינו אביהם של מירסלה, ג'ופרי וטומן, המלך רוברט באראתיאון נפצע אנושות במסע ציד של חזיר בר ענקי כאשר לאנסל נתן לו לשתות יין מחוזק. נד סטארק מוצא להורג במשפט ראווה באשמת שווא על בגידה. בני בית סטארק בראשות רוב סטארק מכריזים על עצמאות והנתנקות מכס הברזל, ובכך מורדים בג'ופרי שהומלך למלך הבא. בעקבות הגילוי, שני אחיו של רוברט, סטאניס ורנלי באראתיאון, כל אחד בנפרד, תובעים בעלות על כס הברזל.
דמויות בולטות בבית באראתיאון במהלך אירועי סדרת הספרים > רנלי באראתיאון

אחיו של רוברט, וטוען לכס הברזל. למרות שהוא מתחתן עם מרג'רי טיירל לצרכים פוליטיים הוא הומוסקסואל שמאוהב דווקא באחיה, לוראס טיירל. נרצח על ידי שד שחור בדמות סטאניס שנוצר מכישוף של מליסנדרה, הכוהנת האדומה של אל האור, שתומכת בסטאניס.
דמויות בולטות בבית באראתיאון במהלך אירועי סדרת הספרים > סטאניס באראתיאון

אחיו של רוברט, וטוען לכס הברזל, והוא אכן המלך על פי חוקי הירושה של ווסטרוז. מקים צבא וצי גדול במטרה להשתלט על ווסטרוז ולזכות במלכות. הוא מסתייע במליסנדרה, הכוהנת האדומה של אל האור, שסבורה שהוא "הנבחר". לסטאניס יש אשה ומספר ילדים, בהם הילדה שירין שמוחבאת במגדל בגלל שפניה הושחתו בקשקשת אפורה. לצד מליסנדרה מייעץ לו גם דאבוס סיוורת', מבריח ימי לשעבר שתיקן את דרכיו ובעל מידות טובות.
סטאניס תוקף את מעלה מלך באמצעות הצי שלו אך נהדף על ידי תחבולה של טיריון לאניסטר וצבא מאוחד של בית לאניסטר ובית טיירל שגייס טיווין לאניסטר. במקביל הוא מתנקש ביריביו לכתר באמצעות כישופי דם ואש שמטילה מליסנדרה. כישופים אלה דורשים לרוב קורבן אדם לאל האור. כך למשל, הוא מתנקש באחיו, רנלי, ומשתלט על צבאו.
בהמשך הוא מסייע עם צבאו למשמר הלילה להדוף את מתקפת הפראים על החומה ומנסה לגייס את תמיכתם של ג'ון שלג והפראים במסע לכיבוש וסטרוז ובפרט כיבוש וינטרפל מידי בית בולטון.
אריק גריפין

| --- | --- |

 לידה:  26 במאי 1990 (בן 34) אורלנדו, פלורידה, ארצות הברית 
 עמדה:  סנטר, פאוור פורוורד
 גובה:  2.03 מטרים
 מספר:  17
 מכללה:  היוואסי (2008–2009)  גארדן סיטי (2009–2010)  קמפבל (2010–2012)
 דראפט:  לא נבחר, 2012
 קבוצות כשחקן
 2012–2013  2014  2014  2014  2014–2015  2015  2015–2016  2016–2017  2017  2018  2018  2019  2019  2019  2020  2021–2022 2022–2023  2023  2023   2024   2024-:  פילני ג'סי  לאונס דה פונס  גוורוס דה לארה  אינדיוס דה סן פרנסיסקו דה מקוריס  טקסס לג'נדס  לאונס דה פונס  א-נאסר דובאי  הפועל גלבוע גליל  סולט לייק סיטי סטארס  הפועל אילת  פלקנסטרו רג'אנה  ז'לונה גורה  עירוני נהריה  אדלייד 36'  הפועל באר שבע   א.א.ק. אתונה הפועל אילת  הפועל חיפה   פיראטס קוויברדילה   הפועל באר שבע
 
אריק גריפין (באנגלית: Eric Griffin; נולד ב-26 במאי 1990) הוא כדורסלן אמריקאי המשחק בהפועל באר שבע ליגת העל בכדורסל בעמדות הסנטר והפאוור פורוורד.
קריירה > קריירת תיכונים ומכללות

גריפין למד בתיכון על שם מיינרד אוונס באורלנדו, פלורידה, לפני שעבר לתיכון בון לעונת הבכורה שלו, לאחר שנחתך פעמים רבות מסגל קבוצת הכדורסל של אוונס. בבון הוא פגש את המאמן הראשי וגארד הLSU לשעבר, ווילי אנדרסון, שהכיר באתלטיות המופלאה של גריפין וברעב הגדול הבלתי פוסק לגדולה. אנדרסון היה הראשון שהעניק צ'אנס לגריפין, והוא לא אכזב. אחרי שנה ראשונה סולידית של כדורסל מקצועי, גריפין המשיך לשחק במכללה הקהילתית "היוואסי" בטנסי, שם העמיד ממוצעים של 16 נקודות, שישה ריבאונדים ושתי חסימות למשחק בשנים 2008–2009. אולם כאשר המכללה הזוטרה הקטנה איבדה את ההסמכה שלה בשנת 2009, גריפין נאלץ להמשיך הלאה. הוא עבר לקולג' הקהילתי גרדן סיטי בקנזס ובשנים 10–2009 שיחק 32 משחקים, והעמיד ממוצעים של 8.1 נקודות, 6.5 ריבאונדים ו-1.6 חסימות למשחק. בשנת 2010 עבר גריפין לאוניברסיטת קמפבל. בעונתו הראשונה הוא קלע 20 פעמים בספרות כפולות, היה לו חמישה משחקים עם מספר ריבאונדים דו ספרתי וקבע שיא מכללה בעונה אחת (מאז 1977–1978) עם 61 חסימות. הוא שותף ב-29 משחקים (פתח ב-22 מהם) הוא העמיד ממוצעים של 13.2 נקודות, 6.9 ריבאונדים, 1.0 אסיסטים, 1.7 חטיפות ו-2.1 חסימות ב-28.1 דקות למשחק. בעונת הבוגרים הראשונה שלו נבחר גריפין לחמישייה הראשונה של הקונפרס הדרומי באול ביג ב-2012. בשנתיים שלו בקמפבל, הוא סיים עם אחוז סלי השדה הגבוה ביותר של בית הספר בקריירה (559) ומדורג במקום השלישי ברשימת חסימות כל הזמנים של בית הספר עם 134 כאלה. ב-31 משחקים הוא העמיד ממוצעים של 15.7 נקודות, 8.6 ריבאונדים, 1.5 אסיסטים ו-2.4 חסימות ב-30.3 דקות למשחק.
קריירה > עונת 13\2012 - פילני ג'סי

לאחר שהשתתף ולא נבחר בדראפט ה-NBA ב-2012, גריפין הצטרף ללוס אנג'לס לייקרס לליגת הקיץ של ה-NBA . ב־27 ביולי 2012 הוא חתם על חוזה עם פילני ג'סי מאיטליה לעונת 2012–2013. ב-28 משחקים עבור פילני הוא העמיד ממוצעים של 17.5 נקודות, 7.1 ריבאונדים, 1.2 אסיסטים, 1.8 חטיפות ו-1.3 חסימות למשחק.
קריירה > עונת 14\2013 - לאונס דה פונס, גוורס דה לארה, אינדיוס דה סן פרנסיסקו דה מקוריס

ביולי 2013, גריפין הצטרף למיאמי היט לליגת הקיץ של ה-NBA. ב־10 בספטמבר 2013 הוא חתם עם ההיט, אך ויתר לאחר מכן ב-26 באוקטובר לאחר שהופיע בשבעה משחקי טרום-עונה. בדצמבר 2013 חתם גריפין עם לאונס דה פונסה מפוארטו ריקו לליגת האמריקות לשנת 2014. בפברואר 2014 הוא חתם עם גוארוס דה לארה מוונצואלה להמשך עונת ה-LPB לשנת 2014. הוא עזב את גוארוס דה לארה בחודש שלאחר מכן לאחר שהופיע בשישה משחקים בלבד. מאוחר יותר חתם עם אינדיוס דה סן פרנסיסקו דה מקוריס מהליגה של הרפובליקה הדומיניקנית במאי. ב-17 משחקים עבור אינדיוס הוא העמיד ממוצעים של 13.1 נקודות, 4.3 ריבאונדים, 1.1 אסיסטים ו-1.3 חסימות למשחק.
קריירה > עונת 15\2014 - טקסס לג'נדס

ביולי 2014, גריפין הצטרף לדאלאס מאבריקס לליגת הקיץ של ה-NBA. ב־18 ביולי הוא חתם עם המאבריקס, אך ויתר מאוחר יותר ב-21 באוקטובר לאחר שהופיע בשני משחקי טרום עונה. ב־3 בנובמבר 2014, הוא נרכש על ידי טקסס לג'נדס מליגת הפיתוח של ה-NBA, קבוצת הבת של המאבריקס. ב־4 בפברואר 2015, הוא נבחר לקבוצת הכוכבים לעתיד למשחק האולסטאר. ב-49 משחקים בטקסס בשנים 15–2014, הוא העמיד ממוצעים של 19.0 נקודות, 6.6 ריבאונדים, 1.9 אסיסטים, 1.3 חטיפות ו-2.4 חסימות למשחק.
קריירה > עונת 16\2015 - לאונס דה פונס, א-נאסר דובאי

ב־15 באפריל 2015, חזר גריפין ללאונס דה פונסה, וחתם איתם להמשך עונת הליגה בפוארטו ריקו לשנת 2015. ב-14 משחקים בלאונס הוא העמיד ממוצעים של 10.1 נקודות, 3.8 ריבאונדים, 1.3 אסיסטים ו-1.0 חסימות למשחק. ביולי 2015, גריפין הצטרף ללוס אנג'לס קליפרס לליגת הקיץ באורלנדו ולקליבלנד קאבלירס לליגת הקיץ של לאס וגאס. הוא חתם על חוזה עם דטרויט פיסטונס ב-28 בספטמבר 2015, אך ויתר ב-7 באוקטובר. ב־10 בנובמבר 2015 חתם גריפין במועדון הכדורסל א-נאסר דובאי מאיחוד האמירויות הערביות. המשחק האחרון שלו באל-נאסר היה ב-16 באפריל 2016.
קריירה > עונת 17\2016 - הפועל גלבוע גליל

ב־18 באוגוסט 2016 חתם גריפין בהפועל גלבוע גליל שזה עתה עלתה לליגת העל בכדורסל. ב-18 באפריל 2017, גריפין השתתף במשחק האולסטאר של ליגת העל בכדורסל וזכה בתחרות ההטבעות באותו אירוע. גריפין שיחק 33 משחקים עבור גלבוע גליל, הגיע איתה למקום התשיעי הליגה והעמיד ממוצעים של 14.9 נקודות, 7.1 ריבאונדים, 1.6 אסיסטים, 1.0 חטיפות ו-1.8 חסימות למשחק.
קריירה > עונת 2017/2018 - סולט לייק סיטי סטארס, הפועל אילת

ב־3 ביולי 2017, גריפין חתם עם פלקנסטרו קאנטו מליגת העל האיטלקית בכדורסל. לפני שהצטרף לקאנטו, שיחק בקבוצת ליגת הקיץ של יוטה ג'אז ביוטה וגם בלאס וגאס. לאחר שהתרשם במהלך ליגת הקיץ, הוא ביטל את הסכמתו לעסקה עם קאנטו וחתם על חוזה דו כיווני עם הג'אז ב־20 ביולי 2017. הוא שיחק 19 משחקים בקבוצת ליגת הפיתוח של הג'אז, הסולט לייק סיטי סטארס, לפני ששוחרר על ידי הג'אז ב-21 בדצמבר 2017. ב־26 בינואר 2018, חזר גריפין לישראל לקדנציה שנייה כשחתם בהפועל אילת להמשך העונה. ב־4 בפברואר 2018 ערך את הופעת הבכורה שלו בהפסד 72–84 להפועל ירושלים, ורשם 13 נקודות ו-8 ריבאונדים כשעלה מהספסל. ב-3 ביוני 2018 רשם גריפין 30 נקודות וקלע 10 מתוך 13 זריקות מהשדה, יחד עם 7 ריבאונדים ו-2 אסיסטים בהפסד הפלייאוף 81–87 להפועל חולון.
קריירה > עונת 19\2018 - פלקנסטרו רג'אנה, ז'לונה גורה, עירוני נהריה

ב־23 ביולי 2018, חתם גריפין במועדון האיטלקי פלקנסטרו רג'אנה. ב־13 בדצמבר, הוא שוחרר ממנה לאחר שהופיע בשישה משחקים. ב-1 בינואר 2019 חתם גריפין בקבוצה הפולנית ז'לונה גורה להמשך העונה. עם זאת, ב־16 בינואר 2019, גריפין שוחרר מז'לונה לאחר שהופיע בשני משחקים. ב־17 בינואר 2019, חזר גריפין לישראל לקדנציה שלישית, כשחתם עם עירוני נהריה להמשך העונה. יומיים לאחר מכן ערך את הופעת הבכורה שלו בהפסד 93–103 לעירוני נס ציונה, ורשם 17 נקודות, שמונה ריבאונדים ושלוש חסימות כשעלה מהספסל. בסוף העונה ניצלה נהריה מירידה לליגה השנייה.
קריירה > עונת 20\2019 - אדלייד 36'

ב-24 ביוני 2019 חתם גריפין באדלייד 36' מהליגה האוסטרלית בכדורסל.
קריירה > עונת 2020/21 - הפועל באר שבע

ב-5 בספטמבר 2020 חתם גריפין בהפועל באר שבע מליגת העל הישראלית בכדורסל, הקדנציה הרביעית שלו בישראל.
קריירה > עונת 2021/2022 - א.א.ק. אתונה

ב-23 באוגוסט חתם גריפין בא.א.ק. אתונה מליגת העל היוונית בכדורסל וליגת האלופות בכדורסל, אותה מאמן סטפאנוס דדאס.
קריירה > הפועל אילת

פרק זה לוקה בחסר. אנא תרמו לוויקיפדיה ו.
קריירה > הפועל חיפה

פרק זה לוקה בחסר. אנא תרמו לוויקיפדיה ו.
קריירה > פיראטס קוויברדילה

פרק זה לוקה בחסר. אנא תרמו לוויקיפדיה ו.
קריירה > הפועל באר שבע

ביולי 2024 חתם גריפין בהפועל באר שבע. זוהי הקדנציה השביעית שלו בישראל.
הערות שוליים

↑  אור שקדי‏, חוזר לקדנציה שנייה: אריק גריפין חתם בהפועל באר שבע, באתר וואלה, 31 ביולי 2024
בנג'מין פוליין

| --- | --- |
 לידה:  המאה ה־17 
 פטירה:  1690 
 מקום לימודים:  טריניטי קולג' 
 מוסדות:  אוניברסיטת קיימברידג' 
 
בנג'מין פּוליין (באנגלית: Benjamin Pulleyn; מת ב-1690) החזיק בקתדרת הפרופסורה המלכותית ליוונית באוניברסיטת קיימברידג' (שנוסדה ב-1540 על ידי הנרי השמיני), בין השנים 1674-1686. נודע כמנחה של אייזק ניוטון.
פוליין התקבל לקולג' טריניטי בקיימברידג' כסיזאר (תלמיד המקבל מלגה חלקית) ב-1650, החל את לימודיו הרשמיים ב-1651, וקיבל תואר ראשון ב-1653-4 ושני ב-1657. נעשה חבר בקולג' ב-1656. את המינוי לקתדרה המלכותית קיבל ב-1674, ועם פרישתו נעשה רקטור של הכפר סות' (אנ') שליד בקדן (אנ') במחוז קיימברידג'שייר.
ברט לנקסטר

| --- | --- |

ברט לנקסטר, 1947
 לידה:  2 בנובמבר 1913 ניו יורק, ארצות הברית 
 פטירה:  20 באוקטובר 1994 (בגיל 80) לוס אנג'לס, ארצות הברית 
 מקום קבורה:  בית הקברות ווסטווד וילג' 
 שם לידה:  Burton Stephen Lancaster 
 סוגה מועדפת:  מערבון 
 מדינה:  ארצות הברית 
 תקופת הפעילות:  1945–1991 (כ־46 שנים) 
 מקום לימודים:  אוניברסיטת ניו יורק  תיכון דוויט קלינטון 
 בן או בת זוג:  Norma Anderson (1946–1969) 
 צאצאים:  ביל לנקסטר, Sighle Lancaster, Susan Lancaster, Joanna Lancaster, Jimmy Lancaster 
 פרסים והוקרה:  פרס אוסקר לשחקן הטוב ביותר (1961)  פרס עולם התיאטרון (1946)  פרס מגף הזהב (1995)  מדליית המערכה האמריקנית  פרס באפט"א לשחקן הטוב ביותר  מדליית המערכה האירופית־אפריקאית־המזרח התיכון  מדליית הניצחון במלחמת העולם השנייה  מדלייה על שירות צבאי נאות (צבא ארצות הברית)  גביע וולפי לשחקן הטוב ביותר  דוב הכסף לשחקן הטוב ביותר  פרס גילדת שחקני המסך למפעל חיים  פרס גלובוס הזהב  כוכב בשדרת הכוכבים בהוליווד 
 פרופיל ב-IMDb
 
ברט לנקסטר בסרט עמק הנקם משנת 1951.
ברט לנקסטר (באנגלית: Burt Lancaster; ‏2 בנובמבר 1913 - 20 באוקטובר 1994) היה שחקן קולנוע אמריקני, זוכה פרס האוסקר.
בית הספר ברנקו וייס בית שמש

| --- | --- |
אין תמונה חופשית
 בית ספר תיכון
 תקופת הפעילות:  1997–הווה (כ־27 שנים)
 מייסדים:  מכון ברנקו וייס לטיפוח החשיבה (רשת בתי הספר של מכון ברנקו וייס)
 בעלי תפקידים
 מנהל:  שמעון וויס
 סגל:  175
 תלמידים
 :  1,098
 מיקום
 מדינה:  ישראל ישראל
 קואורדינטות:  31°44′41″N 34°59′24″E﻿ / ﻿31.744856376483°N 34.990137402477°E﻿ / 31.744856376483; 34.990137402477
  מפת מיקום  מפה דינמית   (למפת השפלה מוגדלת) בית הספר ברנקו וייס בית שמש(למפת השפלה רגילה) בית הספר ברנקו וייס בית שמש(למפת ישראל רגילה) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום בית הספר ברנקו וייס בית שמש(למפת ישראל מוגדלת) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום בית הספר ברנקו וייס בית שמש  he בית הספר ברנקו וייס בית שמשhe בית הספר ברנקו וייס בית שמשמפת  __ בית שמש (in English: Beit Shemesh)מכל הצדדים: __ מועצה אזורית מטה יהודה (in English: Mateh Yehuda Regional Council) tabBackground:;tabBorder:#aaa;defaultTab:0;
 
בית הספר בְּרַנְקוֹ וַייס בית שמש הוא בית ספר תיכון שש-שנתי בעיר בית שמש.
היסטוריה

בית הספר הוקם בשנת 1997, כחלק מרשת בתי הספר של מכון ברנקו וייס, שנוסד על ידי התעשיין והנדבן היהודי-שווייצרי ברנקו וייס.
בשנת 1998 הקימה עליזה בלוך את החטיבה העליונה בבית הספר ושימשה כמנהלת בית הספר במשך 14 שנים.
בשנים תשע"ה - תשע"ט ניהל את בית הספר אבי אור.
בשנים תש"ף - תשפ"ב ניהל את בית הספר יואב חג'בי.
החל בשנת הלימודים תשפג מנהל את בית הספר שמעון וייס.
מודל חינוכי

בבית הספר פועלים בהתאם למודל, שפותח במכון ברנקו וייס, שנועד לחנך בני נוער שנמצאים בהדרה ובסיכון.
בית הספר קולט תלמידים מקבוצות שונות בחברה הישראלית: דתיים וחילונים, ותיקים ועולים חדשים. תוכנית הלימודים מותאמת באופן אישי לכל תלמיד.
בחטיבה העליונה 4 מסלולים: עיונית, מופת, מב"ר, אתג"ר.
תוכניות לימוד

התיכון מחולק לשמונה בתים המהווים למעשה שמונה בתי ספר שונים המיועדים כל אחד לתחום אחר
.
הבתים בתיכון ברנקו וייס:
בית אופקים - הוא שש שנתי וכולל 2 מגמות עיקריות: ניהול עסקי ועבודת גמר. בנוסף קיימים לימודי מחשבת ישראל, כמגמת רוחב הפתוחה גם לתלמידים מבתים אחרים.
בית רוח וחברה - בבית זה יש 2 מסלולים. בראשון נלמדים מדעי החברה. המסלול השני הוא מסלול שוחרות של חיל האוויר שבסיומו צפויים התלמידים להצטרף למערך הטכני של חיל האוויר.
בית מדעים - מכין את התלמידים לקבלה לפקולטות בתחומי המדע כגון: מתמטיקה, פיזיקה, ביולוגיה, כימיה, מדעי המחשב ואנגלית.
בית מדע וסביבה - בבית זה לומדות כיתות שהתלמידים בהן מוכשרים בתחומי המדע והסביבה.
בית אמנות (חטיבת ביניים) - בית זה מיועד לכיתות ז עד ט שנמשכים לאומנויות. הבית החמישי גם כולל את כיתת תל”מ שמשמשת לשפר את המוכנות לתיכון.
בית הספורט ואמנויות הבמה -בבית זה נלמדים: ספורט ותנועה – החל מתולדות המחול והספורט וכלה באימונים בסוגי ספורט רבים כגון: טניס שולחן, אירובי, טניס ועוד. אמנויות הבמה – כולל לימודי היסטוריה של התיאטרון והמוזיקה, נגינה בכלים שונים, צפייה במופעים ופגישות עם אמנים.
בית טבע וארץ ישראל - בית זה כולל לימודי ארץ ישראל, תיירות ואדריכלות נוף.
בית אמנות, תיאטרון ועתיד - נלמדים שיעורים עיוניים ומעשיים בתיאטרון ואמנות. במסלול עתיד לומדים ערבית ברמה מוגברת והוא מבוצע בשיתוף הדוק של חיל המודיעין במטרה לשלב את התלמידים בחיל המודיעין בגמר הלימודים.
משרד החינוך מעניק לתלמידים מצטיינים אפשרות להתקבל לכיתות מופ"ת (ראשי תיבות: מתמטיקה, פיזיקה, תרבות). כיתות מופ"ת מיועדות לתלמידים מעולים בתחומי המדעים. תוכנית אופקים פונה לתלמידים בעלי הישגים גבוהים בתחומים שאינם מדעיים, כגון היסטוריה, ספרות, אומנות וכיוצא בזה.
פרסים והצטיינות

בשנת תשע"א בית הספר זכה בפרס החינוך הארצי.
בשנת תשע"ח - תגמול דיפרנציאלי, על הישגי התלמידים במבחני הבגרות.
ראו גם

בית הספר ברנקו וייס רמלה
לקריאה נוספת

"לבנות את הגשר הזה" - עליזה בלוך, הוצאת משכל, 2017 (על האתגרים וההצלחות שחוותה בזמן שניהלה את בית הספר "ברנקו וייס" בבית שמש).